Renovabis-pályázattal kapcsolatos személyes adatokra vonatkozó adatkezelési tájékoztató

A **Katolikus Pedagógiai Intézet** (székhely: 1068 Budapest, Városligeti fasor 42.; adószám: 18088270-1-42; „**KAPI**”) a jelen adatkezelési tájékoztatóban foglalt rendelkezések szerint kezeli az Ön személyes adatait a Renovabis-pályázattal kapcsolatban.

1. Az adatkezelő és az adatkezelésre jogosult személyek, adatvédelmi tisztviselő

A személyes adatai kezelésére a Katolikus Pedagógiai Intézet (székhely: 1068 Budapest, Városligeti fasor 42.; adószám: 18088270-1-42) jogosult.

A KAPI-nál az Ön személyes adatához a az informatikus, a pedagógiai szakértő, pedagógiai előadó munkakört betöltő személyek, az adatvédelmi tisztviselő és a vezetőség jogosult hozzáférni.

A KAPI adatvédelmi tisztviselőt nevezett ki. A KAPI adatvédelmi tisztviselője az adatvedelem@katped.hu e-mail címen érhető el.

1. Az adatkezelés célja és jogalapja

A KAPI a személyes adatait a Renovabis-pályázat elbírálása céljából kezeli. Az adatkezelés jogalapja a Renovabis-pályázatra pályázatot benyújtó intézmény jogos érdeke. A pályázatot benyújtó intézmény jogos érdeke, hogy az általa foglalkoztatott pedagógusok továbbképzésének finanszírozását ne kizárólag saját forrásból finanszírozza, hanem ahhoz pályázati forrást vegyen igénybe.

A KAPI a képzés során étkezést biztosít a képzésen résztvevő pedagógusok részére és a diétára vonatkozó egészségügyi adatokat az étkezés biztosítása céljából kezeli. Az adatkezelés jogalapja az Ön kifejezett hozzájárulása, amelyet a küldő intézmény szerez be és továbbít a KAPI részére.

1. Érintett személyes adatok kategóriái

A képzés száma és megnevezése, jelentkező neve, születési neve, oktatási azonosítója, anyja neve, születési hely, születési idő, jelentkező pedagógus személyes e-mail címe, neme, diéta igénye, ha van, budapesti képzésnél szállást kér (igen/nem), egyéb megjegyzés, állandó lakcím, igazolvány száma, igazolvány típusa, jelentkező telefonszáma, állampolgársága, TAJ szám, tartózkodási hely címe (ha eltér az állandó lakcímtől).

1. Személyes adatok címzettjei

A KAPI a személyes adatokat további személy részére nem adja át vagy teszi hozzáférhetővé.

1. Az adatkezelés időtartama

A KAPI a személyes adatokat a képzés lezárulásától számított 5 évig kezeli, a diétára vonatkozó különleges adatokat a KAPI az adott tanév végéig kezeli.

1. Az Ön adatkezeléssel kapcsolatos jogai
	1. Hozzáféréshez való jog

Önnek tájékoztatást kérhet a KAPI-tól arra vonatkozóan, hogy a KAPI kezeli-e a személyes adatait.

Ha a KAPI kezeli a személyes adatait, akkor Ön jogosult a következő információkhoz hozzáférni: (i) az adatkezelés céljai; (ii) az érintett személyes adatok kategóriái; (iii) a kezelt személyes adatok címzettjei vagy jövőbeli címzettjei; (iv) a személyes adatok tárolásának tervezett időtartama vagy az időtartam meghatározásának szempontjai; (v) az Ön személyes adatok törléséhez vagy kezelésének korlátozásához való joga, valamint az Ön személyes adatok kezelése elleni tiltakozáshoz való joga; illetve (vi) a Nemzeti Adatvédelmi és Információszabadság Hatósághoz címzett panasz benyújtásának joga.

A KAPI – kérése esetén – a kezelt személyes adatai másolatát az Ön rendelkezésére bocsátja oly módon, hogy a kamerafelvételen szereplő további személyek nem lesznek felismerhetők a felvétel másolatán.

* 1. Helyesbítéshez való jog

Ön jogosult a KAPI-tól kérni, hogy indokolatlan késedelem nélkül helyesbítse az Ön pontatlan személyes adatait vagy egészítse ki az Ön hiányos személyes adatait.

Az Ön helyesbítésre vonatkozó joga nem terjed ki arra, hogy a KAPI a kamerafelvételt módosítsa, azonban kiterjed arra, hogy a KAPI a kamerafelvétel visszanézésére vagy a kamerafelvétel kiadására vonatkozó jegyzőkönyvet helyesbítse, amennyiben az pontatlan vagy hiányos személyes adatokat tartalmaz.

* 1. Törléshez való jog

A KAPI az Ön kérésére indokolatlan késedelem nélkül törli az Ön személyes adatait.

A KAPI a személyes adatokat nem törli, ha az adatkezelés a (i) a véleménynyilvánítás szabadságához és a tájékozódáshoz való jog gyakorlása céljából, (ii) a személyes adatok kezelését előíró, a KAPI-ra alkalmazandó jogi kötelezettség teljesítése, illetve közérdekből vagy a KAPI-ra ruházott közhatalmi jogosítvány gyakorlása keretében végzett feladat végrehajtása céljából, (iii) a népegészségügy területét érintő közérdek alapján, (iv) közérdekű archiválás céljából, tudományos és történelmi kutatási célból vagy statisztikai célból (amennyiben a törléshez való jog valószínűsíthetően lehetetlenné tenné vagy komolyan veszélyeztetné ezt az adatkezelést), illetőleg (v) jogi igények előterjesztéséhez, érvényesítéséhez, illetve védelméhez szükséges.

Egyéb esetekben a KAPI indokolatlan késedelem nélkül törli az Ön személyes adatait, ha (i) a KAPI-nak nincs szüksége a személyes adatokra abból a célból, amely célból gyűjtötte vagy kezelte, (ii) Ön tiltakozik az adatkezelés ellen a saját helyzetével kapcsolatos okból és nincs elsőbbséget élvező jogszerű ok az adatkezelésre, (iii) a személyes adatait jogellenesen kezelték vagy (iv) a KAPI jogi kötelezettsége teljesítéséhez köteles a személyes adatokat törölni.

* 1. Adatkezelés korlátozásához való jog

Ön kérheti a KAPI-t, hogy korlátozza az adatkezelést. Az adatkezelés korlátozása esetén a KAPI a személyes adatok tárolása kivételével csak az Ön hozzájárulásával vagy jogi igények előterjesztéséhez, érvényesítéséhez vagy védelméhez vagy más személy jogainak védelme érdekében vagy az Európai Unió, illetve valamely tagállam fontos közérdekéből kezelheti.

Ön a személyes adatok kezelésének korlátozását kérheti, ha (i) Ön vitatja a személyes adatok pontosságát, (ii) az adatkezelés jogellenes, Ön a személyes adatok törlését ellenzi, (iii) a KAPI-nak a személyes adatokra adatkezelés céljából nincs szüksége, azonban Ön jogi igények előterjesztéséhez, érvényesítéséhez vagy védelméhez a személyes adatok korlátozását igényli vagy (iv) Ön tiltakozik az adatkezelés ellen a saját helyzetével kapcsolatos okból.

A KAPI az adatkezelés korlátozásának feloldásáról tájékoztatja Önt a feloldást megelőzően.

* 1. Tiltakozás a személyes adatok kezelése ellen

Ön tiltakozhat az adatkezelés ellen a saját helyzetével kapcsolatos okból, mivel a személyes adatok kezelésére az adatkezelés a KAPI vagy egy harmadik fél jogos érdekeinek érvényesítéséhez szükséges.

1. Személyes adatok forrása

A KAPI a személyes adatokhoz az Önt foglalkoztató intézménytől jutott hozzá.

1. Jogsértés esetén tehető lépések
	1. Ha úgy gondolja, hogy a KAPI megsértette a jogait a személyes adatok kezelése során, akkor lépjen velünk kapcsolatba a következő e-mail címen vagy telefonszámon: adatvedelem@katped.hu, +36 1 479 3000
	2. A személyes adataira vonatkozó jogainak megsértése esetén panaszt nyújthat be a hatósághoz az alábbi elérhetőségen:

Nemzeti Adatvédelmi és Információszabadság Hatóság
Levelezési cím: 1530 Budapest, Pf.: 5.
Cím: 1125 Budapest, Szilágyi Erzsébet fasor 22/c
Telefon: +36 (1) 391-1400
Fax: +36 (1) 391-1410
E-mail cím: ugyfelszolgalat@naih.hu.

* 1. Személyes adatait kezelése során történő jogsértés esetén bírósághoz is fordulhat.

Jelen tájékoztató 2018. augusztus 29. napjától hatályos.